തണലിടം പദ്ധതി: രൂപരേഖ തയാറാക്കും കട്ടപ്പന: ബൈപാസ് റോഡരികില് നഗരസഭ ആവിഷ്കരിച്ച തണലിടം പദ്ധതി യാഥാര്ത്ഥ്യമാകുന്നു. പദ്ധതിയുടെ രൂപരേഖ തയാറാക്കുന്നതിനായി നഗരസഭ ചുമതലപ്പെടുത്തിയ സബ് കമ്മിറ്റി നിര്ദിഷ്ട സ്ഥലം സന്ദര്ശിച്ചു. വിശദമായ റിപ്പോര്ട്ട് കൗണ്സില് യോഗത്തില് സമര്പ്പിക്കുമെന്ന് അംഗങ്ങള് അറിയിച്ചു. നഗരത്തിലെ തിരക്കില് നിന്നുമാറി ആളുകള് വിശ്രമിക്കാന് എത്തുന്നത് ബൈപാസ് റോഡരികിലാണ്. ഇവിടെ വിശ്രമ കേന്ദ്രം ഒരുക്കണമെന്ന് ആവശ്യപ്പെട്ട് സാംസ്കാരിക പ്രവര്ത്തകര് നിവേദനം നല്കിയിരുന്നു. തുടര്ന്നാണ് തണലിടം പദ്ധതിക്ക് രൂപം നല്കിയത്. ഇതിനായി 30 ലക്ഷം രൂപയും വകയിരുത്തിയിരുന്നു. തുടര്ന്നാണ് നഗരസഭ ഉപാദ്ധ്യക്ഷന് ജോയി ആനിത്തോട്ടം ഉള്പ്പെടുന്ന സബ് കമ്മിറ്റി സ്ഥലം സന്ദര്ശിച്ചത്. തണലിടത്തില് ഇരിപ്പിടങ്ങള്, ഭക്ഷണശാല, പൂന്തോട്ടം, ഔഷധസസ്യങ്ങളുടെ തോട്ടം എന്നിവ സജ്ജമാക്കും. കൂടാതെ കട്ടപ്പനയുടെ വികസനത്തിന് നിര്ണായക പങ്കുവഹിച്ചവരുടെ ചിത്രങ്ങള് ആലേഖനം ചെയ്യും.